Úradný vestník L 133 , 07/05/1998 S. 0012 - 0013



Nariadenie Komisie (ES) č. 955/98 z 29. apríla 1998 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 [1] o colnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením Komisie (ES) č. 2509/97 [2], a najmä na jeho článok 9, keďže na to, aby sa zabezpečilo jednotné uplatňovanie kombinovanej nomenklatúry priloženej k uvedenému nariadeniu je potrebné prijať opatrenia týkajúce sa zatrieďovania tovarov uvedených v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá na interpretáciu kombinovanej nomenklatúry a tieto pravidlá sa uplatňujú aj na všetky ostatné nomenklatúry, ktoré sú na nej úplne alebo sčasti založené alebo ktoré k nej pridávajú ďalšie triedenie a ktoré sú stanovené v osobitných ustanoveniach spoločenstva s úmyslom uplatňovať sadzobné a ostatné opatrenia súvisiace s obchodovaním s tovarmi; keďže podľa uvedených všeobecných pravidiel tovary opísané v prvom stĺpci tabuľky priloženej k tomuto nariadeniu sa musia zatrieďovať do príslušných číselných znakov uvedených v druhom stĺpci na základe odôvodnení stanovených v treťom stĺpci; keďže sa prijíma, aby záväzné informácie o nomenklatúrnom zatriedení tovaru vydané colnými orgánmi členských štátov pre zatrieďovanie tovarov do kombinovanej nomenklatúry, ktoré nevyhovujú tomuto nariadeniu, mohol držiteľ po obdobie troch mesiacov aj naďalej uplatňovať podľa ustanovení článku 12 (6) nariadenia Rady (EHS) č. 2913/92, ktoré ustanovuje Colný kódex spoločenstva [3]; keďže opatrenia stanovené v tomto nariadení sú v súlade so stanoviskom Sekcie pre colnú a štatistickú nomenklatúru Výboru pre Colný kódex, PRIJALA TOTO NARIADENIE: Článok 1 Tovary opísané v prvom stĺpci priloženej tabuľky sa teraz zatrieďujú v rámci kombinovanej nomenklatúry do príslušných číselných znakov KN uvedených v druhom stĺpci uvedenej tabuľky. Článok 2 Záväzné informácie o nomenklatúrnom zatriedení tovaru vydané colnými orgánmi členských štátov, ktoré nevyhovujú tomuto nariadeniu, sa naďalej uplatňujú podľa ustanovení článku 12 (6) nariadenia (EHS) č. 2913/92 po obdobie troch mesiacov. Článok 3 Toto nariadenie nadobúda účinnosť 21. deň nasledujúci po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. apríla 1998 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 345, 16.12.1997, s. 44. [3] Ú. v. ES L 302, 19.10.1992, s. 1. -------------------------------------------------- PRÍLOHA Opis tovarov | Zatriedenie (číselný znak) | Odôvodnenie | 1 | 2 | 3 | 1.Súprava bezdrôtových stereoslúchadiel, ktorá sa skladá zo:slúchadiel na batérie so zabudovaným vysokofrekvenčným rádiovým prijímačom,vysokofrekvenčného rádiového vysielača s troma kanálmi s rozsahom 100 m aadaptéra na pripojenie vysielača k rôznym audio zariadeniam | 85183080 | Zatriedenie je určené podľa ustanovení všeobecných pravidiel 1 a 6 na interpretáciu kombinovanej nomenklatúry, poznámky 4 k triede XVI a podľa znenia číselných znakov KN 8518, 851830 a 85183080 | 2.Audiofrekvenčné zariadenie obsahujúce zvukový procesor, ktorý prijíma a premieňa signály z rôznych zdrojov (napr. CD prehrávačov, video prehrávačov alebo filmových projektorov) do zvukových signálov.Má tieto funkcie:simulovanie akustických prostredí (napr. akustiku kostola alebo diskotéky) aaudio frekvenčné zosilňovanie | 85438995 | Zatriedenie je určené podľa ustanovení všeobecných pravidiel 1, 3c a 6 na interpretáciu kombinovanej nomenklatúry a podľa znenia číselných znakov KN 8543, 854389 a 85438995 Hlavná funkcia sa nedá určiť | --------------------------------------------------